Πρόταση ΑΠΟΦΑΣΗΣ ΤΟΥ ΣΥΜΒΟΥΛIΟΥ για την τροποποίηση της απόφασης 76/228/ΕΚΑΧ περί χορηγήσεως ημερησίων αποζημιώσεων και επιστροφής των εξόδων ταξιδίου στα μέλη της Συμβουλευτικής Επιτροπής της Eυρωπαϊκής Κοινότητας Άνθρακα και Χάλυβα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Γενικές παρατηρήσεις

1. Με τον κανονισμό (ΕΚ/ΕΚΑΧ/Eυρατόμ) αριθ. 620/1999 της 22ας Μαρτίου 1999, το Συμβούλιο προέβη σε αναπροσαρμογή των ποσών των ημερήσιων αποζημιώσεων αποστολής, πράγμα που οδήγησε σε αναπροσαρμογή των αποζημιώσεων που καταβάλλονται στους εμπειρογνώμονες οι οποίοι καλούνται να συμμετάσχουν στις εργασίες των επιτροπών της Συμβουλευτικής Επιτροπής της ΕΚΑΧ.

2. Όσον αφορά την ημερήσια αποζημίωση που καταβάλλεται στα μέλη της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα, η τελευταία αναπροσαρμογή της έγινε στις 13 Νοεμβρίου 1992 [1].

[1] ΕΕ L 353 της 3.12.1992.

3. Προκειμένου να διορθωθεί η κατάσταση την οποία δημιούργησε η αναπροσαρμογή για την οποία γίνεται λόγος στο σημείο 1 παραπάνω, αποτέλεσμα της οποίας είναι το ύψος των αποζημιώσεων που καταβάλλονται στους προσκαλούμενους εμπειρογνώμονες να είναι μεγαλύτερο από εκείνο των αποζημιώσεων που καταβάλλονται στα ίδια τα μέλη της Συμβουλευτικής Επιτροπής, η Επιτροπή προτείνει στο Συμβούλιο να εγκρίνει τη συνημμένη πρόταση απόφασης.

Η πρόταση

4. Η Επιτροπή θεωρεί ότι είναι απαραίτητο, πριν από τη λήξη της συνθήκης ΕΚΑΧ, τον Ιούλιο του 2002, να γίνει μια τελευταία αναπροσαρμογή της ημερήσιας αποζημίωσης που καταβάλλεται στα μέλη της Συμβουλευτικής Επιτροπής.

5. Με βάση τον αυστηρό παραλληλισμό με την εξέλιξη της κλίμακας των καταβαλλομένων ημερήσιων αποζημιώσεων αποστολής, στα πλαίσια της οποίας η ημερήσια αποζημίωση για τους βαθμούς A1-A3 στο Λουξεμβούργο αυξήθηκε κατά + 30,5%, η ημερήσια αποζημίωση ανά ημέρα συνεδριάσεως πρέπει να αυξηθεί από 141,30 EUR σε 184,40 EUR και η ημερήσια αποζημίωση ανά ημέρα ταξιδίου από 110,31 EUR σε 143,95 EUR.

Η απόφαση αυτή θα έχει ως αποτέλεσμα ετήσια πρόσθετη δημοσιονομική επιβάρυνση της τάξης των 18.000 EUR (βλέπε συνημμένο δημοσιονομικό δελτίο).

Πρόταση ΑΠΟΦΑΣΗΣ ΤΟΥ ΣΥΜΒΟΥΛIΟΥ για την τροποποίηση της απόφασης 76/228/ΕΚΑΧ περί χορηγήσεως ημερησίων αποζημιώσεων και επιστροφής των εξόδων ταξιδίου στα μέλη της Συμβουλευτικής Επιτροπής της Eυρωπαϊκής Κοινότητας Άνθρακα και Χάλυβα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 18,

Εκτιμώντας:

(1) ότι η κλίμακα των αποζημιώσεων αποστολής αναπροσαρμόστηκε πρόσφατα με τον κανονισμό (ΕΚ/ΕΚΑΧ/Ευρατόμ) αριθ. 620/1999 του Συμβουλίου, της 22ας Μαρτίου 1999, για την προσαρμογή των ποσών των ημερησίων αποζημιώσεων αποστολής*

(2) ότι πρέπει να αναπροσαρμοστούν κατά το ίδιο ποσοστό τα ποσά των αποζημιώσεων που καταβάλλονται στα μέλη της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα, προκειμένου να ληφθεί υπόψη η αύξηση των δαπανών στις οποίες υποβάλλονται τα μέλη αυτής της επιτροπής για έξοδα ταξιδίου και διαμονής,

ΑΠΟΦΑΣΙΣΕΙ:

Άρθρο 1

Το άρθρο 2, παράγραφος 1, της απόφασης 76/228/ΕΚΑΧ [2], αντικαθίσταται από το ακόλουθο κείμενο:

[2] ΕΕ L 44 της 20.2.1976, σ. 33. Απόφαση που τροποποιήθηκε την τελευταία φορά από την απόφαση 92/550/ΕΚΑΧ (ΕΕ L 353 της 3.12.1992, σ. 29).

« 1. H ημερήσια αποζημίωση ανέρχεται σε:

- 184.40 ευρώ ανά ημέρα συνεδριάσεως,

- 143.95 ευρώ ανά ημέρα ταξιδίου. »

Άρθρο 2

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης

Έγινε στις Βρυξέλλες, στις

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΔΡΑΣΗΣ

Απόφαση του Συμβουλίου περί χορηγήσεως ημερησίων αποζημιώσεων και επιστροφής των εξόδων ταξιδίου στα μέλη της Συμβουλευτικής Επιτροπής της Eυρωπαϊκής Κοινότητας Άνθρακα και Χάλυβα.

2. ΣΧΕΤΙΚΗ ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ

A - 2520: Συμβουλευτική Επιτροπή της Eυρωπαϊκής Κοινότητας Άνθρακα και Χάλυβα.

3. ΝΟΜΙΚΗ ΒΑΣΗ

Η συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ειδικότερα το άρθρο 18 της εν λόγω συνθήκης.

4. ΠΕΡΙΓΡΑΦΗ ΤΗΣ ΔΡΑΣΗΣ

4.1 Γενικός στόχος της δράσης

Αναπροσαρμογή των ποσών των ημερήσιων αποζημιώσεων και των ποσών της επιστροφής των εξόδων ταξιδίου στα μέλη της Συμβουλευτικής Επιτροπής της Eυρωπαϊκής Κοινότητας Άνθρακα και Χάλυβα.

4.2 Χρονική διάρκεια της δράσης και προβλεπόμενες ρυθμίσεις για την ανανέωση ή την παράτασή της

Η αναπροσαρμογή θα αρχίσει να ισχύει την επόμενη ημέρα από τη δημοσίευση στην ΕΕ. Η νέα κλίμακα των αποζημιώσεων θα ισχύσει έως τη λήξη της συνθήκης ΕΚΑΧ (23 Ιουλίου 2002).

5. ΚΑΤΑΤΑΞΗ ΤΗΣ ΔΑΠΑΝΗΣ / ΤΩΝ ΕΣΟΔΩΝ

5.1 ΜΥΔ

5.2 ΜΔΠ

6. ΕΙΔΟΣ ΤΗΣ ΔΑΠΑΝΗΣ

Οι δαπάνες οργάνωσης συνεδριάσεων της θέσης A-2520 περιλαμβάνουν τις ημερήσιες αποζημιώσεις, τα έξοδα ταξιδίου των συμμετεχόντων (τακτικά μέλη, αναπληρωματικά μέλη, τεχνικοί σύμβουλοι) και τα ασφάλιστρα που καταβάλλονται για την "ατομική-ομαδική" ασφάλιση των εν λόγω συμμετεχόντων, καθώς επίσης τις αποζημιώσεις που καταβάλλονται στους αναλυτές που αναλαμβάνουν τη σύνταξη των αναλυτικών πρακτικών. Οι πιστώσεις αυτής της γραμμής μπορούν επίσης να χρησιμοποιηθούν για τη χρηματοδότηση των εξόδων που απορρέουν από εκδηλώσεις ευρωπαϊκού χαρακτήρα.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Καμία δημοσιονομική επίπτωση στις επιχειρησιακές δαπάνες (Μέρος B).

8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ισχύουν οι διατάξεις περί επιστροφής των εξόδων.

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ

Άνευ αντικειμένου.

10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ A ΤΟΥ ΤΜΗΜΑΤΟΣ III ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)

Η κινητοποίηση των απαιτούμενων διοικητικών πόρων θα γίνει με την ετήσια απόφαση της Επιτροπής σχετικά με την κατανομή των πόρων, λαμβανομένων ιδίως υπόψη του συμπληρωματικού προσωπικού και των συμπληρωματικών ποσών που θα χορηγήσει η αρμόδια για τον προϋπολογισμό αρχή.

10.1 Συνέπειες όσον αφορά τον αριθμό θέσεων απασχόλησης

>ΘΕΣΗ ΠIΝΑΚΑ>

10.2 Συνολική δημοσιονομική επίπτωση των ανθρώπινων πόρων

(ευρώ)

>ΘΕΣΗ ΠIΝΑΚΑ>

10.3 Άλλες δαπάνες λειτουργίας που απορρέουν από τη δράση

(ευρώ)

>ΘΕΣΗ ΠIΝΑΚΑ>